# ข้อตกลงในการใช้งานซอฟต์แวร์

โครงงานชื่อ ระบบจัดการร้านอาหารเดลิเวอรี่ (Delivery Restaurant Manager) นี้เป็นผลงานที่พัฒนาขึ้นโดย นายธชิณ วิสุทธิมรรคกุล รหัสนักศึกษา 6101240160 ภายใต้การดูแลของ อาจารย์พัฒน์นรี ศรีสมพันธ์ เป็นส่วนหนึ่งของการศึกษารายวิชา คพ.499 โครงงานคอมพิวเตอร์ 2 ตามหลักสูตร ปริญญาวิทยาศาสตรบัณฑิต สาขาวิชาวิทยาการคอมพิวเตอร์ คณะบริหารธุรกิจ มหาวิทยาลัยพายัพ พ.ศ. 2565 โดยมีวัตถุประสงค์เพื่อให้นักศึกษาได้เรียนรู้และฝึกทักษะในการพัฒนาซอฟต์แวร์ ลิขสิทธิ์ของซอฟต์แวร์นี้จึงเป็นของผู้พัฒนา ซึ่งผู้พัฒนาได้อนุญาตให้ทางสาขาวิชาวิทยาการคอมพิวเตอร์ คณะบริหารธุรกิจมหาวิทยาลัยพายัพ เผยแพร่ซอฟต์แวร์นี้ตาม “ต้นฉบับ” โดยไม่มีการแก้ไขดัดแปลงใดๆ ทั้งสิ้นให้แก่บุคคลทั่วไปได้ใช้เพื่อประโยชน์ส่วนบุคคล หรือประโยชน์ทางการศึกษาที่ไม่มีวัตถุประสงค์ในเชิงพาณิชย์ โดยไม่คิดค่าตอบแทนการใช้ซอฟต์แวร์ ดังนั้นสาขาวิชาฯ จึงไม่มีหน้าที่ในการดูแล บำรุงรักษา จัดการอบรมการใช้งาน หรือพัฒนาประสิทธิภาพซอฟต์แวร์ รวมทั้งไม่รับรองความถูกต้องหรือประสิทธิภาพการทำงานของซอฟต์แวร์ ตลอดจนไม่รับประกันความเสียหายต่างๆ อันเกิดจากการใช้ซอฟต์แวร์นี้ทั้งสิ้น