# บทคัดย่อ

โครงงานระบบจัดการร้านอาหารเดลิเวอรี่ เป็นเว็บแอพพลิเคชั่นสำหรับการจัดการร้านอาหารที่เน้นไปที่การขายผ่านแพลตฟอร์ม (platform) ต่างๆเป็นหลัก เพื่อเก็บสถิติการขายและต้นทุนอาหารผ่านการขายในแพลตฟอร์มต่างๆ โดยการนำไปใช้ผ่านเว็บเบราว์เซอร์ (web brower) เป็นหลัก

โครงการนี้ ประกอบด้วยเนื้อหาสามส่วน ส่วนแรกเป็นการตั้งค่าข้อมูลต่างๆภายในร้านอาหาร ซึ่งประกอบด้วย 4 หัวข้อ คือ วัตถุดิบภายในร้าน อาหารภายในร้าน เมนูอาหารภายในร้าน และแพลตฟอร์มที่ร้านค้าเข้าร่วมรวมไปถึงราคาเมนูอาหารภายในแพลตฟอร์มต่างๆ ส่วนที่สองเป็นการลงบันทึกรายจ่ายและคำสั่งซื้อ ส่วนสุดท้ายคือรายงานผลการขาย

โปรแกรมนี้พัฒนาโดยใช้ภาษาจาวาสคริปต์ (JavaScript) เป็นหลัก โดยใช้ MERN Stack ในการพัฒนา ซึ่งประกอบด้วย ฐานข้อมูลแบบ NoSQL – MongoDB สำหรับเก็บข้อมูลอาหาร แพลตฟอร์ม รายจ่าย และคำสั่งซื้อ, ระบบ Node.js สำหรับรัน JavaScript เป็นเซิฟเวอร์, Express.js สำหรับการสร้าง Rest API เพื่อเชื่อมต่อกับฐานข้อมูล, React ซึ่งเป็น JavaScript Library สำหรับสร้างส่วนแสดงผลของเว็บแอพพลิเคชั่น

ผลที่ได้จากโครงงานนี้ ได้ช่วยให้ผู้ประกอบการร้านอาหารแบบออนไลน์จัดการรายจ่ายและคำสั่งซื้อได้สะดวกสบายมากยิ่งขึ้น ไม่ต้องขึ้นกับแอพพลิเคชั่นอื่นๆเพื่อเก็บส่วนต่างๆ, ลดค่าใช้จ่ายจากการจ่ายค่าสมาชิกรายเดือนในแอพพลิเคชั่นต่างๆ และมีสถิติการขายที่ชัดเจน, เข้าถึงง่าย